cyanic-selkie/wikianc huggingface dataset:
Ιστορία της Γαλλίας
1958–1981: Προεδρίες των Σαρλ ντε Γκωλ, Ζωρζ Πομπιντού και Βαλερί Ζισκάρ ντ 'Εσταίν
Στο πρόβλημα του πολέμου της Αλγερίας, αρχικά συμμεριζόταν τις απόψεις αυτών που είχαν το σύνθημα «Αλγερία Γαλλική». Καθώς ο πόλεμος συνεχιζόταν με ιδιαίτερη βιαιότητα, υποστήριξε ως λύση την παραχώρηση αυτονομίας στην Αλγερία ως κράτους- εταίρου της Γαλλίας, λύση που όμως δεν δέχονταν ούτε το Εθνικό Απελευθερωτικό Μέτωπο ούτε οι Γάλλοι άποικοι και ο γαλλικός στρατός. Παρά την αντίσταση μεγάλου τμήματος του στρατού και των Γάλλων Αλγερινών, που κατέληξε από το 1961 στις επιθέσεις της γαλλικής παραστρατιωτικής οργάνωσης OAS (Οργάνωση Μυστικός Στρατός), ο πόλεμος της Αλγερίας τελείωσε στις 18 Μαρτίου 1962 με τη Συνθήκη του Εβιάν. Η ανεξαρτησία της Αλγερίας αναγνωρίστηκε και οι περισσότεροι Γάλλοι εγκατέλειψαν την Αλγερία και εγκαταστάθηκαν στη Γαλλία.
Ο Ντε Γκωλ ακολούθησε μια πολιτική «εθνικής ανεξαρτησίας». Άσκησε βέτο στην είσοδο της Μεγάλης Βρετανίας στην ΕΟΚ, αποχώρησε από το στρατιωτικό σκέλος του ΝΑΤΟ και ξεκίνησε ένα ανεξάρτητο πρόγραμμα πυρηνικής ανάπτυξης που έκανε τη Γαλλία την τέταρτη πυρηνική δύναμη και μια ανεξάρτητη μεγάλη δύναμη την περίοδο του Ψυχρού πολέμου. Περαιτέρω στόχοι εξωτερικής πολιτικής ήταν η «Ευρώπη των πατρίδων» και η προσέγγιση με τα κράτη του ανατολικού μπλοκ. Με τη συνθήκη των Ηλυσίων το 1963, η προσέγγιση και η συνεργασία στις γαλλο-γερμανικές σχέσεις εντατικοποιήθηκαν. Στις πρώτες άμεσες προεδρικές εκλογές το 1965, ο Ντε Γκωλ επιβεβαιώθηκε στην εξουσία. μικρογραφία|250x250εσ|Ο [[Ζωρζ Πομπιντού κατά τη διάρκεια συνέντευξης Τύπου στο αεροδρόμιο Τουλούζ-Μπλανιάκ, μπροστά από ένα Κονκόρντ. 7 Μαΐου 1971.]] μικρογραφία|Ο [[Βαλερί Ζισκάρ ντ'Εσταίν το 1976
(Πρόεδρος της Γαλλικής Δημοκρατίας 1974-1981)]] Τον Μάιο του 1968, η Γαλλία συγκλονίστηκε άσχημα από πολιτική και κοινωνική αναταραχή με φοιτητικές εξεγέρσεις και γενική απεργία, γεγονότα που οδήγησαν σε μακροπρόθεσμες πολιτιστικές, πολιτικές και οικονομικές μεταρρυθμίσεις στη χώρα. Σε απάντηση, ο Ντε Γκωλ διέλυσε την Εθνοσυνέλευση, και οι νέες εκλογές τον Ιούνιο του 1968 οδήγησαν σε μια σαφή νίκη για το κόμμα του. Ωστόσο, 10 μήνες αργότερα έχασε το δημοψήφισμα για τη συνταγματική μεταρρύθμιση και στη συνέχεια παραιτήθηκε από την προεδρία και αποσύρθηκε από την πολιτική ζωή.
Από το 1969, ο διάδοχός του Ζωρζ Πομπιντού, ο οποίος ήταν Πρωθυπουργός από το 1962 έως το 1968, συνέχισε ουσιαστικά την πολιτική του προκατόχου του και οδήγησε στον περαιτέρω οικονομικό εκσυγχρονισμό της χώρας. Πρωθυπουργός του ήταν αρχικά ο Ζακ Σαμπάν-Ντελμάς και από το 1972 ο Πιέρ Μεσμέρ. Γύρω στο 1971, πριν από την πετρελαϊκή κρίση του 1973, η Γαλλία αποφάσισε να μειώσει την εξάρτησή της από το πετρέλαιο χρησιμοποιώντας πυρηνική ενέργεια. Ο Πομπιντού συνέχισε τον εκσυγχρονισμό της οικονομίας και της βιομηχανίας, προώθησε ιδιαίτερα τη γαλλική αυτοκινητοβιομηχανία και την κατασκευή αρτηριών ταχείας κυκλοφορίας σε όλη τη χώρα, αντίθετα, πολλές σιδηροδρομικές γραμμές έκλεισαν. Η υλοποίηση ορισμένων μεγάλων τεχνικών έργων πραγματοποιήθηκε επίσης στη διάρκεια της θητείας του: πρώτη πτήση του υπερηχητικού επιβατηγού αεροσκάφους Κονκόρντ το 1969, ίδρυση της βιομηχανίας κατασκευής αεροσκαφών Airbus το 1970, πρώτο πρωτότυπο του τρένου ταχείας κυκλοφορίας TGV το 1972, έναρξη του διαστημικού προγράμματος Ariane το 1973. Στην εξωτερική πολιτική, ο Πομπιντού υποστήριξε την πολιτική ενοποίηση της Ευρώπης και την επέκταση της ΕΟΚ, ιδίως την ένταξη της Μεγάλης Βρετανίας.
Μετά τον ξαφνικό θάνατο του Ζωρζ Πομπιντού το 1974, τον διαδέχθηκε ο κεντροδεξιών αποκλίσεων Βαλερί Ζισκάρ ντ' Εσταίν, ο οποίος ήταν προηγουμένως Υπουργός Οικονομικών. Κέρδισε οριακά τις προεδρικές εκλογές με κύριο αντίπαλο τον Φρανσουά Μιτεράν, πρόεδρο του ιδρυθέντος το 1969 σοσιαλιστικού κόμματος και υποψήφιο επίσης της ενωμένης Αριστεράς. Πρωθυπουργό του όρισε τον Ζακ Σιράκ και άρχισε να εφαρμόζει ένα πρόγραμμα πολιτικών και κοινωνικών μεταρρυθμίσεων, όπως η παραχώρηση του δικαιώματος ψήφου στα 18, η χαλάρωση του ελέγχου των αμβλώσεων, η νομοθεσία για το διαζύγιο με αμοιβαία συμφωνία, η φορολογία στα κέρδη του κεφαλαίου και μέτρα προστασίας του περιβάλλοντος.
Ανάμεσα στα μεγάλα πολιτιστικά έργα της επταετούς περιόδου είναι το Μουσείο Ορσέ και το επιστημονικό μουσείο Πόλη των Επιστημών και της Βιομηχανίας, για την προώθηση της επιστήμης, της έρευνας και της βιομηχανίας.
Ως αποτέλεσμα της πετρελαϊκής κρίσης του 1973, εμφανίστηκε στη Γαλλία διογκούμενη οικονομική κρίση. Στις αρχές του 1974, η βιομηχανική παραγωγή μειώθηκε, η ανεργία αυξήθηκε και επανεμφανίσθηκε ο πληθωρισμός. Το 1976 ο πρωθυπουργός Ζακ Σιράκ παραιτήθηκε και ο διάδοχός του Ρεϊμόν Μπαρ αναγκάστηκε να ακολουθήσει πολιτική αυστηρή λιτότητας. Το 1981 ο Βαλερί Ζισκάρ ντ' Εσταίν έχασε τις εκλογές από τον Φρανσουά Μιτεράν.
1981-1995: Προεδρία του Φρανσουά Μιτεράν
]] Στις προεδρικές εκλογές του Απριλίου 1981, νικητής αναδείχθηκε ο Φρανσουά Μιτεράν. Μία από τις πρώτες πράξεις του ήταν η προκήρυξη κοινοβουλευτικών εκλογών για τον Ιούνιο 1981, ώστε το Σοσιαλιστικό Κόμμα να αποκτήσει πλειοψηφία στο Κοινοβούλιο, όπως και συνέβη. Ο Μιτεράν ήταν ο πρώτος σοσιαλιστής Πρόεδρος της Πέμπτης Δημοκρατίας. Ωστόσο, δεν άλλαξε τους θεσμούς, αλλά κυβέρνησε με τα ίδια μέσα με τους προκατόχους του. Έκτοτε, το σύστημα της Πέμπτης Δημοκρατίας έγινε ευρέως αποδεκτό από την αριστερά. Ο Μιτεράν όρισε πρωθυπουργό τον σοσιαλιστή Πιέρ Μωρουά και σχημάτισε κυβέρνηση συνασπισμού με το Γαλλικό Κομμουνιστικό Κόμμα.
Ως ένα από τα πρώτα μέτρα ήταν η κατάργηση της θανατικής ποινής, στα πλαίσια της μεταρρύθμισης του ποινικού δικαστικού συστήματος, και η αποκέντρωση της διοικητικής εξουσίας με ενίσχυση των περιφερειακών και τοπικών συμβουλίων. Εφαρμόστηκε επίσης μια σειρά επιπλέον μεταρρυθμίσεων: εθνικοποίηση των περισσότερων ιδιωτικών τραπεζών και ασφαλιστικών εταιρειών, των βιομηχανιών χάλυβα, πυρηνικής ενέργειας και εξοπλισμών καθώς και εννέα άλλων μεγάλων βιομηχανικών εταιρειών. Επίσης, εφαρμόσθηκε αύξηση του κατώτατου μισθού και των συντάξεων, αύξηση των κοινωνικών επιδομάτων, μέτρα για την εξασφάλιση απασχόλησης και στέγασης και εισαγωγή της εβδομάδας 39 ωρών.
Λόγω της κακής οικονομικής κατάστασης, οι κομμουνιστές αποσύρθηκαν από την κυβέρνηση και ο διάδοχος του Μωρουά από το 1984 Λωράν Φαμπιούς εφάρμοσε πρόγραμμα λιτότητας με κύριο στόχο τον εκσυγχρονισμό της οικονομίας. Ένα χρόνο αργότερα, η βύθιση από τις γαλλικές μυστικές υπηρεσίες του πλοίου της Greenpeace Rainbow Warrior, που βρισκόταν σε πορεία διαμαρτυρίας για τις γαλλικές πυρηνικές δοκιμές στη Νέα Ζηλανδία, ήταν ένα γεγονός που συγκλόνισε την κυβέρνηση.
Στις εκλογές του 1986 το εκλογικό σώμα έκανε στροφή προς τα δεξιά. Έτσι, η Γαλλία είχε περίοδο διακυβέρνησης με σοσιαλιστή Πρόεδρο και με πρωθυπουργό της Δεξιάς, τον τέως δήμαρχο του Παρισιού Ζακ Σιράκ του νεογκωλικού κόμματος Συναγερμός για τη Δημοκρατία (RPR). Στις επόμενες προεδρικές εκλογές του 1988, ο Μιτεράν επικράτησε κατά του Σιράκ στο δεύτερο γύρο. Κατά τη διάρκεια αυτής της προεδρίας διορίσθηκαν τέσσερις πρωθυπουργοί: οι σοσιαλιστές Μισέλ Ροκάρ, Εντίτ Κρεσόν, πρώτη γυναίκα πρωθυπουργός στην ιστορία της Γαλλίας, και Πιέρ Μπερεγκοβουά και, από το 1993, σε μια άλλη συγκυβέρνηση με τη Δεξιά, ο Εντουάρ Μπαλαντύρ, πρώην υπουργός Οικονομικών, ο οποίος εισήγαγε σειρά μεταρρυθμίσεων στον οικονομικό αλλά και στον κοινωνικό τομέα, με στόχο τον περιορισμό των ελλειμμάτων, την προώθηση των ιδιωτικοποιήσεων και την εφαρμογή νέων νόμων για την παροχή ασύλου και εθνικότητας.
Στις εκλογές του 1995 που ανέδειξαν Πρόεδρο τον Ζακ Σιράκ, ο Φρανσουά Μιτεράν δεν συμμετείχε, καθώς ήταν ήδη σοβαρά άρρωστος.
1995-2012: Προεδρίες Ζακ Σιράκ και Νικολά Σαρκοζί
μικρογραφία|Ο [[Ζακ Σιράκ το 1997(Πρόεδρος της Γαλλικής Δημοκρατίας 1995-2007)]] Στις προεδρικές εκλογές του 1995, ο Ζακ Σιράκ επικράτησε εναντίον του υποψηφίου του σοσιαλιστικού κόμματος Λιονέλ Ζοσπέν και διόρισε πρωθυπουργό τον Αλαίν Ζυπέ. Στο τέλος του 1995 η κυβέρνηση ήρθε αντιμέτωπη με μεγάλες απεργιακές κινητοποιήσεις κατά της μεταρρύθμισης στο συνταξιοδοτικό καθεστώς και στο ασφαλιστικό σύστημα που προγραμμάτιζε. Ήταν οι μεγαλύτερες απεργίες από τον Μάιο του 1968. Παράλληλα, κύμα αντιδράσεων προκλήθηκε το 1995 από την επανάληψη των πυρηνικών δοκιμών στον Ειρηνικό.
Στις κοινοβουλευτικές εκλογές του 1997, ο ​​Σιράκ έχασε την απόλυτη πλειοψηφία στην Εθνοσυνέλευση. Έτσι, για την επόμενη πενταετία συγκυβέρνησε με τον Λιονέλ Ζοσπέν ως πρωθυπουργό, ο οποίος βασίστηκε σε μια συμμαχία αριστερών κομμάτων. Για τη δημιουργία νέων θέσεων εργασίας, εφαρμόσθηκε η εβδομάδα 35 ωρών, που προωθήθηκε από την Υπουργό Μαρτίν Ωμπρί. Επιπλέον, η κυβέρνηση προετοίμασε την εισαγωγή του ευρώ ως νέου κοινού ευρωπαϊκού νομίσματος, που την 1η Ιανουαρίου 2002 αντικατέστησε το γαλλικό φράγκο.
Με δημοψήφισμα το 2000, η ​​θητεία του Προέδρου της Γαλλικής Δημοκρατίας μειώθηκε από επτά σε πέντε χρόνια. Επιπλέον, οι μελλοντικές κοινοβουλευτικές εκλογές θα πρέπει να διεξάγονται αμέσως μετά τις προεδρικές εκλογές, προκειμένου να διασφαλίζεται πάντα ότι ο πρόεδρος έχει την πλειοψηφία στο κοινοβούλιο. Στις εκλογές του 2002, ο Ζακ Σιράκ επικράτησε με 82,21% έναντι του Ζαν-Μαρί Λεπέν, επικεφαλής του ακροδεξιού κόμματος Εθνική Συσπείρωση. Από το 2002 έως το 2007, πρωθυπουργοί διετέλεσαν οι Ζαν-Πιέρ Ραφαρέν και Ντομινίκ ντε Βιλπέν.
Το καλοκαίρι του 2003, κύμα καύσωνα σκότωσε χιλιάδες ανθρώπους, οι περισσότεροι από τους οποίους ήταν ηλικιωμένοι.
Στις προεδρικές εκλογές του 2007, ο πρώην υπουργός Οικονομικών, Νικολά Σαρκοζί, αρχηγός του κεντροδεξιού κόμματος Ένωση για ένα Λαϊκό Κίνημα, επικράτησε έναντι της υποψήφιας των Σοσιαλιστών Σεγκολέν Ρουαγιάλ και διόρισε πρωθυπουργό τον Φρανσουά Φιγιόν. Στα μέσα του 2008, ο Σαρκοζί άρχισε μια σημαντική συνταγματική μεταρρύθμιση που, μεταξύ άλλων, περιόρισε τη θητεία του Προέδρου σε δύο νομοθετικά σώματα έχοντας στόχο να δώσει στο κοινοβούλιο μεγαλύτερη επιρροή στην πολιτική της χώρας. Επιπλέον, μειώθηκε η φορολογία των υπερωριών και έγιναν μεταρρυθμίσεις στον τομέα της κοινωνικής πρόνοιας μέσω συστήματος στήριξης των εισοδημάτων. Το 2009, σε αντιμετώπιση της οικονομικής κρίσης του 2007-2008, το υπουργικό συμβούλιο Φιγιόν ενέκρινε πακέτο βοήθειας ύψους 360 δισεκατομμυρίων ευρώ. Το 2010 η Γαλλία εκδίωξε πληθυσμό Ρομά που διέμεναν παράνομα στη χώρα. Το τέλος της προεδρίας του Νικολά Σαρκοζί σηματοδοτείται από τις τρομοκρατικές επιθέσεις στην Τουλούζη και το Μοντωμπάν τον Μάρτιο του 2012.
Όσον αφορά την εξωτερική πολιτική, επί Σαρκοζί η Γαλλία επέστρεψε στο στρατιωτικό σκέλος του ΝΑΤΟ το 2009 και έπαιξε βασικό ρόλο στη στρατιωτική επέμβαση στη Λιβύη το 2011 κατά τον Λιβυκό Εμφύλιο Πόλεμο την περίοδο της Αραβικής Άνοιξης.
Στις προεδρικές εκλογές του 2012, Πρόεδρος της Γαλλικής Δημοκρατίας αναδείχθηκε ο αντίπαλος του Σαρκοζί και υποψήφιος των Σοσιαλιστών Φρανσουά Ολάντ.
2012-2017: Προεδρία Φρανσουά Ολάντ
μικρογραφία|Ο [[Φρανσουά Ολλάντ|Φρανσουά Ολάντ το 2015(Πρόεδρος της Γαλλικής Δημοκρατίας 2012-2017)]] Στις προεδρικές εκλογές του 2012, ο σοσιαλιστής Φρανσουά Ολάντ επικράτησε του Νικολά Σαρκοζί. Διόρισε πρωθυπουργό τον Ζαν-Μαρκ Αιρώ, ο οποίος αντικαταστάθηκε δύο χρόνια αργότερα από τον πρώην υπουργό Εσωτερικών, Μανουέλ Βαλλς. Ένα από τα πρώτα μέτρα που εφαρμόστηκαν το 2013 ήταν η εισαγωγή του γάμου ομοφυλοφίλων. Το 2014, άρχισε η μεταρρύθμιση των διοικητικών περιοχών της Γαλλίας με στόχο την αύξηση της αποτελεσματικότητας της διοίκησης, έτσι από τις αρχές του 2016 υπάρχουν μόνο 13 περιοχές στη Μητροπολιτική Γαλλία αντί των προηγούμενων 22.
Ο Φρανσουά Ολάντ υποστήριξε μια αναπτυξιακή πολιτική, σε αντίθεση με την πολιτική λιτότητας που υποστήριζε η καγκελάριος της Γερμανίας Άνγκελα Μέρκελ, ως τρόπο αντιμετώπισης της ευρωπαϊκής κρίσης δημόσιου χρέους. Το 2014 ο Ολάντ συμπαρατάχθηκε με τη Μέρκελ και τον Πρόεδρο των ΗΠΑ Μπαράκ Ομπάμα στην επιβολή κυρώσεων στη Ρωσία για τις ενέργειές της κατά της Ουκρανίας.
Το 2015, το Παρίσι χτυπήθηκε από δύο ισλαμιστικές τρομοκρατικές επιθέσεις: Στις 7 Ιανουαρίου 2015, μασκοφόροι δράστες εισέβαλαν στα γραφεία του σατιρικού περιοδικού Charlie Hebdo στο Παρίσι όπου σκότωσαν δώδεκα άτομα και τραυμάτισαν πολλά άλλα. Στις 13 Νοεμβρίου 2015, τρομοκράτες πραγματοποίησαν επιθέσεις σε έξι διαφορετικές τοποθεσίες στο Παρίσι, σκοτώνοντας 130 άτομα και τραυματίζοντας περισσότερα από 200. Οι επιθέσεις στράφηκαν εναντίον των θεατών ποδοσφαιρικού παιχνιδιού στο Στάδιο της Γαλλίας, εναντίον των θεατών μιας ροκ συναυλίας στο θέατρο Μπατακλάν, καθώς και εναντίον πολλών μπαρ, καφέ και εστιατορίων. Ως συνέπεια των επιθέσεων, των οποίων την ευθύνη ανέλαβε η τρομοκρατική οργάνωση «Ισλαμικό Κράτος», η κυβέρνηση κήρυξε τη χώρα σε Κατάσταση έκτακτης ανάγκης και τρεις ημέρες εθνικού πένθους.
Ένα άλλο σημαντικό γεγονός του 2015 ήταν η Διάσκεψη των Ηνωμένων Εθνών για την Κλιματική Αλλαγή στο Παρίσι από τις 30 Νοεμβρίου έως τις 12 Δεκεμβρίου, υπό την προεδρία του υπουργού Εξωτερικών Λωράν Φαμπιούς, κατά την οποία εγκρίθηκε η Συμφωνία του Παρισιού.
Τον Δεκέμβριο του 2016, ο Φρανσουά Ολάντ ανακοίνωσε ότι δεν θα ήταν υποψήφιος για δεύτερη θητεία.
Από το 2017: Προεδρία Εμανουέλ Μακρόν
μικρογραφία|Ο [[Εμανουέλ Μακρόν το 2017]] Στις προεδρικές εκλογές του 2017, Πρόεδρος της Γαλλικής Δημοκρατίας αναδείχθηκε ο Εμανουέλ Μακρόν, πρώην υπουργός Οικονομικών στο υπουργικό συμβούλιο του Μανουέλ Βαλλς. Με ένα προοδευτικό, οικονομικά φιλελεύθερο και φιλοευρωπαϊκό πρόγραμμα κέρδισε τον δεύτερο γύρο έναντι της Μαρίν Λε Πεν, προέδρου του ακροδεξιού κόμματος Εθνική Συσπείρωση (Front National), αφού οι υποψήφιοι του Σοσιαλιστικού κόμματος Μπενουά Αμόν και του κεντροδεξιού κόμματος Οι Ρεπουμπλικανοί Φρανσουά Φιγιόν είχαν αποκλειστεί και οι δύο στον πρώτο γύρο των εκλογών. Πολύ πίσω από τον υποψήφιο της Αριστεράς Ζαν-Λυκ Μελανσόν (La France insoumise, FI, Ανυπότακτη Γαλλία), ο Αμόν ήταν πέμπτος.
Αφού ανέλαβε τα καθήκοντά του, ο Μακρόν διόρισε πρωθυπουργό τον συντηρητικό Εντουάρ Φιλίπ. Στις κοινοβουλευτικές εκλογές που ακολούθησαν, το υπερκομματικό κόμμα La République en Marche (ελλ. Η Δημοκρατία Μπροστά!) (LREM), που ιδρύθηκε από τον Εμανουέλ Μακρόν τον Απρίλιο του 2016, κέρδισε την απόλυτη πλειοψηφία των εδρών. Περίπου οι μισοί από τους υποψηφίους του κόμματος LREM προέρχονταν από πολίτες που δεν είχαν προηγουμένως πολιτικό αξίωμα.
Τζιούις Γκιλντ
Η Τζιούις Γκιλντ είναι ένας κοινωνικός σύλλογος της Νότιας Αφρικής ο οποίος ιδρύθηκε στα τέλη του 19ου αιώνα. Στο απόγειο του, διατηρούσε ποδοσφαιρικιή ομάδα η οποία ήταν φιναλίστ στο κύπελλο της χώρας και είχε στις τάξεις της τον Τζορτζ Μπεστ. Η ομάδα ήταν φιναλίστ στο Castle Cup το 1964 Καλύτερη περίοδος στο πρωτάθλημα για την ομάδα ήταν το 1975, όταν κατέκτησε την 6η θέση από 15 ομάδες. Μετά την περίοδο 1975, η ομάδα ενωποιήθηκε με την Johannesburg Corinthians δημιουργώντας την Guild Apollo. Σήμερα, ο σύλλογος Τζιούις Γκιλντ βρίσκεται σε ένα προάστιο του Γιοχάνεσμπουργκ, το Linksfield, συμμετέχοντας σε διοργανώσεις lawn bowling.
Παραπομπές
Κατηγορία:Ιδρύσεις ποδοσφαιρικών ομάδων το 1897 Κατηγορία:Ποδοσφαιρικές ομάδες Νοτίου Αφρικής Κατηγορία:Τζιούις Γκιλντ
Τορόντο Χάσκις
Ιστορία
Ήταν μία από τις 11 ομάδες που έλαβαν μέρος στην εναρκτήρια σεζόν του BAA και τερμάτισε στην τελευταία θέση της Ανατολικής Περιφέρειας με 22 νίκες και 38 ήττες. Πρώτος σκόρερ ήταν ο Μάικ ΜακΚάρον με 649 πόντους σε 60 αγώνες. Αυτός και ο Ντικ Φίτζγκεραλντ ήταν οι μόνοι παίκτες που συμμετείχαν σε όλα τα παιχνίδια της ομάδας. Ο Εντ Σαντόφσκι είχε τον μεγαλύτερο μέσο όρο πόντων με 19.1 ανά αγώνα, αλλά έπαιξε μόνο σε 10 παιχνίδια. Οι Χανκ Μπιασάτι και Τζίνο Σοβράν ήταν οι μοναδικοί Καναδοί στο ρόστερ.
Αξιοσημείωτο γεγονός αποτελεί ότι την 1η Νοεμβρίου του 1946 δόθηκε στην έδρα των Χάσκις το πρώτο παιχνίδι στην ιστορία του πρωταθλήματος απέναντι στους Νιου Γιορκ Νικς, με τους φιλοξενούμενους να επικρατούν με 68-66. Ο Όσκαρ Σέκτμαν των Νικς πέτυχε το πρώτο καλάθι του αγώνα, που θεωρείται και το πρώτο στην ιστορία του NBA.
Η ομάδα διαλύθηκε αμέσως μετά το τέλος της περιόδου, αφήνοντας το Τορόντο χωρίς επαγγελματική ομάδα μπάσκετ μέχρι το 1995, όταν ξεκίνησαν οι συζητήσεις για τη δημιουργία ενός συλλόγου που θα εκπροσωπήσει και πάλι την πόλη. Ωστόσο, η διοίκηση απέκλεισε το όνομα Χάσκις, όταν έγινε εμφανές ότι δεν υπήρχε τρόπος να σχεδιαστεί ένα κατάλληλο λογότυπο που δεν θα έμοιαζε με εκείνο των Μινεσότα Τίμπεργουλβς. Η ονομασία άλλαξε και έτσι δημιουργήθηκαν οι Τορόντο Ράπτορς.
Εξωτερικοί σύνδεσμοι
Κατηγορία:Ανενεργές ομάδες του NBA Κατηγορία:Ομάδες του BAA Κατηγορία:Ιδρύσεις αθλητικών συλλόγων το 1946 Κατηγορία:Ιδρύσεις ομάδων καλαθοσφαίρισης το 1946
Καβάδης Β΄ της Περσίας
Ο Καβάδης Β΄ της Περσίας (590 - 6 Σεπτεμβρίου 628) ήταν βασιλιάς της αυτοκρατορίας των Σασσανιδών για σύντομο χρονικό διάστημα το 628. Ήταν γιος του Χοσρόη Β'. Έγινε βασιλιάς μετά την οργάνωση πραξικοπήματος εναντίον του πατέρα του.
Βιογραφία
Μητέρα του ήταν η Μαρία, κόρη του Ρωμαίου Αυτοκράτορα Μαυρικίου, του μεγάλου συμμάχου του Χοσρόη Β΄ και το βαπτιστικό του όνομα ήταν Σιρόης.
Η σύζυγος του πατέρα του Σιρίν κατάφερε να πείσει τον βασιλιά Χοσρόη Β΄ να κηρύξει διάδοχο του Περσικού θρόνου τον δικό της γιο Μαρδανσάχ αντί του Σιρόη, κάτι που έκανε τον Σιρόη να εξοργιστεί. Ο Ρωμαίος Αυτοκράτορας Ηράκλειος, αφού συνέτριψε το 628 τις Περσικές δυνάμεις στη μάχη της Νινευή, ήταν έτοιμος να καταλάβει την πρωτεύουσα του βασιλείου Κτησιφώντα. Ο Χοσρόης Β΄ ήταν έτοιμος να δραπετεύσει από την εξοχική του κατοικία κοντά στη Βαγδάτη, όταν ο Σιρόης συνωμότησε εναντίον του, έκοψε τις γέφυρες και εμπόδισε να δραπετεύσει ο πατέρας του, τον οποίο οι επαναστάτες συνέλαβαν αιχμάλωτο. Ο Σιρόης ανακηρύχθηκε βασιλιάς της Περσίας ως Καβάδης Β΄, ενώ την ίδια εποχή ο Ρωμαϊκός στρατός με επικεφαλής τον ίδιο τον Αυτοκράτορα Ηράκλειο επέστρεφε στην Κωνσταντινούπολη με τον Τίμιο Σταυρό. Ο Καβάδης Β΄, σκληρός και αδίστακτος, σκότωσε τους 18 αδελφούς του μπροστά στον πατέρα του και στη συνέχεια σκότωσε τον ίδιο τον πατέρα του.
Απεβίωσε σε λίγους μήνες την ίδια χρονιά από επιδημία πανώλης· τον διαδέχθηκε ο γιος του Αρδασίρ Γ΄ της Περσίας.
Εξωτερικοί σύνδεσμοι
Κατηγορία:Πέρσες βασιλείς Κατηγορία:Δυναστεία των Σασσανιδών
Περί αιωνιότητας και χρόνου (Πλωτίνος)
Η πραγματεία Περί αιωνιότητας και χρόνου (αρχαιοελληνικά: Περὶ αἰῶνος καὶ χρόνου) του Πλωτίνου, ενταγμένη στις Εννεάδες με αρίθμηση ΙΙΙ 7 (45), είναι ένα θεμελιώδες κείμενο αρχαίας Ελληνικής φιλοσοφίας, που άνοιξε τον δρόμο τόσο στην αντίστοιχη μελέτη του Αυγουστίνου (Εξομολογήσεις, βιβλίο 11) όσο και στις κατοπινές προσπάθειες διερεύνησης της έννοιας «χρόνος» (π.χ. του Immanuel Kant, του Henri Bergson και του Martin Heidegger).
Βασικοί φιλόσοφοι, τους οποίους λαμβάνει υπόψη του ο Πλωτίνος, είναι ο Πλάτων (Τίμαιος 37b-e), ο Αριστοτέλης (Φυσικά Δ 10-14), οι Στωικοί και ο Επίκουρος. Ο Πλωτίνος τους σχολιάζει κριτικά και καταλήγει σε μια πρωτότυπη και ριζοσπαστική σύλληψη του θέματος.
Δομή
Η πλωτινική πραγματεία αποτελείται από 13 Κεφάλαια.
Αφού στο Κεφάλαιο 1 διακρίνει τις δύο έννοιες λέγοντας ότι η αιωνιότητα είναι μια άφθαρτη και άχρονη πραγματικότητα, ενώ ο χρόνος ανήκει στη σφαίρα του γίγνεσθαι και του αισθητού σύμπαντος, ο Πλωτίνος δικαιολογεί την απόφασή του να ξεκινήσει από την αιωνιότητα, στα Κεφάλαια 2-6, για να επεξεργαστεί στη συνέχεια τον χρόνο, στα Κεφάλαια 7-13.
Περιεχόμενα
Από πού θα ξεκινήσει και προς τα πού θα πορευτεί η έρευνα
Η αιωνιότητα και ο χρόνος ανήκουν σε διαφορετικές περιοχές και δεν πρέπει να τις συγχέουμε ή να τις προσπερνάμε επιπόλαια. Η αιωνιότητα είναι κάτι άφθαρτο και άχρονο, ενώ ο χρόνος αφορά τις μεταβολές και τα αισθητά.
Η μέθοδός μας: Θα στραφούμε προς όσους μελέτησαν αυτές τις έννοιες και θα εξετάσουμε τι σωστό έχει ειπωθεί γι’ αυτές. Θα ξεκινήσουμε όμως από το πρότυπο που είναι η αιωνιότητα, για να συνεχίσουμε με την εικόνα της που είναι ο χρόνος. Αυτή η επιλογή στηρίζεται στην Πλατωνική πεποίθηση ότι η αιωνιότητα προηγείται του χρόνου.
Η αιωνιότητα ανήκει στα νοητά αλλά και στο Ένα
Η αιωνιότητα ανήκει στα νοητά (= ιδεατά) όντα αλλά δεν ταυτίζεται με αυτά. Διαφέρει κατά το ότι ενώ αυτά είναι εντελώς ακίνητα, η αιωνιότητα συμπεριλαμβάνει κίνηση: μέσα της υπάρχει πυρετώδης ενέργεια και ζωντάνια. Αφετέρου η αιωνιότητα παραμένει στο Ένα (Πλάτωνος: Τίμαιος 37d), άρα συμμετέχει στην ακινησία, χωρίς να ταυτίζεται με αυτήν.
'''Η αιωνιότητα είναι ενότητα πολλών ως ζωή που κατέχει όλο το παρόν. Πρώτος ορισμός.'''
Ενώ η αιωνιότητα είναι μία, συμπεριλαμβάνει πολλά και μάλιστα τις πέντε γενικότατες έννοιες που ανακάλυψε ο Πλάτων: το Είναι, την κίνηση, την ακινησία, την ταυτότητα και την ετερότητα.
Έτσι συγκροτούνται όσα συναποτελούν την αιωνιότητα: α) η ζωντάνια, β) η μόνιμη παραμονή εντός της ταυτότητας, και γ) η κατοχή ολόκληρου του παρόντος.
Δεν υπάρχει κάτι αιώνιο που θα γίνει ύστερα (στη διάσταση του μέλλοντος) και που δεν είναι ήδη. Ούτε υπήρξε (στη διάσταση του παρελθόντος) κάτι αιώνιο που δεν είναι τώρα. Η αιωνιότητα συνεπώς ούτε ήταν ούτε θα είναι, αλλά μόνο είναι.
Ένας πρώτος ορισμός έχει ως εξής (στ. 36-38): «Αιωνιότητα είναι η ζωή που πραγματώνεται περί τα όντα μέσα στο Είναι, η οποία είναι συνάμα ολόκληρη και πλήρης κι εντελώς αδιαίρετη-αδιάστατη» (= ἡ περὶ τὸ ὂν ἐν τῷ εἶναι ζωὴ ὁμοῦ πᾶσα καὶ πλήρης ἀδιάστατος πανταχῇ).
Η σχέση της αιωνιότητας προς τον νοητό κόσμο
Η αιωνιότητα είναι ουσιώδες γνώρισμα του νοητού κόσμου και όχι συμπτωματικό: προέρχεται από τον νοητό κόσμο και συμπίπτει με αυτόν. Συνυπάρχει με το ωραίο και την αλήθεια.
Μέσα στον νοητό κόσμο η αιωνιότητα είναι μια πραγματική ολότητα, με το νόημα ότι δεν της λείπει τίποτα και δεν είναι ένα άθροισμα από πολλά. Ούτε μπορεί να προστεθεί κάτι σ’ αυτήν ούτε ν’ αφαιρεθεί από αυτήν.
Αν από όσα γεννιούνται αφαιρέσεις το «θα γίνουν και θα είναι», αυτά παύουν να είναι, διότι τα γεννώμενα δεν έχουν το Είναι σύμφυτο και χρειάζονται να γεννηθούν, να έχουν γεννηθεί και να υπάρχουν αργότερα.
Αντίθετα η αιωνιότητα είναι ήδη εξαρχής το όλον και έχει τη ζωή σε πληρότητα και τελειότητα. Όσα περιλαμβάνει, έχουν υπάρξει εξαρχής και δεν μπορούν να μην έχουν υπάρξει. Η λέξη «αἰὼν» προέρχεται δα από το «ἀεὶ ὢν» = αυτός που είναι πάντα.
Για να κατανοηθεί το πώς είναι η αιωνιότητα ως αιώνια ζωή, πρέπει να βιωθεί ενορατικά ως κάτι που ζει χωρίς να προστίθεται σ’ αυτό κάτι. Δεν αρκεί λοιπόν να δει κάποιος μόνο για μια στιγμή την αιωνιότητα, αλλά χρειάζεται να παραμείνει αιώνια όμοιος με αυτήν, αμετακίνητος και μη προσλαμβάνοντας (στ. 14-15: οὐ προσλαβὸν οὐδὲ προσλαμβάνον ἢ προσληψόμενον).
Έτσι είναι ο Θεός. Πρόκειται λοιπόν για μια θεϊκή ζωή και ύπαρξη που προκύπτει αφ’ εαυτής και εντός εαυτής, ένας Θεός που φανερώνεται και καθιστά τον εαυτό του προφανή. Επιπλέον αυτή η ζωή έχει μια απέραντη δύναμη, διότι δεν της λείπει τίποτα και δεν χάνει τίποτα από όσα είναι ήδη.
Να λοιπόν ένας ακόμα ορισμός της αιωνιότητας: Η αιωνιότητα είναι «απέραντη ζωή όντας ήδη ολόκληρη, και δεν καταναλώνει τίποτα από τον εαυτό της, μιας και τίποτα από μέσα της δεν έχει παρέλθει ούτε μέλλει να έλθει» (στ. 26-27: ζωὴ ἄπειρος ἤδη τῷ πᾶσαν εἶναι καὶ μηδὲν ἀναλίσκειν αὐτῆς τῷ μὴ παρεληλυθέναι μηδ’ αὖ μέλλειν).
Σύμφωνα με τον Πλάτωνα η αιωνιότητα «μένει μέσα στο Ένα» (Τίμαιος 37d). Αυτό σημαίνει ότι το περιβάλλει σαν ένας κύκλος που προέρχεται από αυτό και πηγαίνει προς αυτό· δεν βγαίνει από αυτό, αλλά μένει κοντά του και μέσα του ζώντας σύμφωνα με αυτό.
Παραμένοντας λοιπόν ως αυτή τούτη και καθώς αυτή είναι, και η ίδια η παραμονή, που είναι ἐνέργεια ζωῆς προσηλωμένη στο Ένα και μέσα στο Ένα, μη παραποιώντας ούτε το είναι ούτε το ζην – αυτό είναι η αιωνιότητα (στ. 9-12).
Δεν είναι πρώτα έτσι και ύστερα αλλιώς, ούτε μπορεί να διασπάται, να προεκτείνεται, να προχωρεί ή να επεκτείνεται από ένα πριν σε ένα μετά.
Η αιωνιότητα απλώς «είναι» και αυτό το ρήμα εκφράζει πλήρως την ουσία της· προσθέτουμε όμως το «πάντοτε», για να ξέρουμε το πώς είναι· θα μπορούσαμε επίσης να πούμε: ἀληθῶς είναι.
Η ύπαρξή της δεν εξαρτάται από κάποιο ποσοτικό μέγεθος, διότι προηγείται κάθε ποσοτικού μεγέθους. Δεν εκτείνεται χρονικά-ποσοτικά επ’ άπειρο ούτε διαιρείται επ’ άπειρο. Ο νοητός κόσμος δεν έχει ούτε κάποιο χρονικό ξεκίνημα ούτε κάποια άλλη αιτία της ύπαρξής του.
'''Η μετάβαση από την αιωνιότητα στον χρόνο είναι μια κάθοδος από τη σφαίρα του νου στη σφαίρα της ψυχής. Οι αρχαίες αντιλήψεις περί χρόνου συνοψίζονται σε τρεις.'''
Για ν’ ασχοληθούμε τώρα με τον χρόνο, οφείλουμε να κατεβούμε από τον νοητό κόσμο της αιωνιότητας, όχι όμως εντελώς, αλλά έως εκεί όπου βρίσκεται ο χρόνος: στη σφαίρα της ψυχής.
Οι αρχαίες θεωρίες για τον χρόνο είναι τριών ειδών: α) ο χρόνος είναι κίνηση, β) ο χρόνος είναι κάτι κινητό, γ) ο χρόνος ανήκει στην κίνηση [π.χ. ως μέτρο της].
Όσον αφορά το α΄: Άλλοι εννοούν κάθε κίνηση και άλλοι την κίνηση του σύμπαντος. Όσον αφορά το β΄: Ταυτίζουν τον χρόνο με την κίνηση του σύμπαντος. Όσον αφορά το γ΄: Άλλοι εννοούν ως χρόνο το διάστημα μιας κίνησης, άλλοι το μέτρο της και άλλοι ένα παρακολούθημά της.
Ο Πλωτίνος αντικρούει εδώ και τις τρεις παραδοσιακές θεωρίες περί χρόνου:
Α) Ο χρόνος δεν είναι κίνηση, διότι κάθε κίνηση είναι μέσα στον χρόνο, και αν κάποια κίνηση δεν είναι μέσα του, απέχει από αυτόν. Άλλωστε μια κίνηση μπορεί να διακοπεί, όχι όμως και ο χρόνος. Ακόμα και αν ως χρόνος νοείται η περιφορά του του ουρανού που είναι αδιάκοπη, αυτή η περιφορά διεξάγεται σε χρόνο διαφορετικό από τον απαιτούμενο (δηλ. άλλοτε ταχύτερα και άλλοτε βραδύτερα).
Β) Ο χρόνος δεν είναι ούτε κάτι κινητό (όπως υπέθεσαν όσοι ταύτισαν τον χρόνο με το κινούμενο σύμπαν). Διότι αφού αποκλείσαμε τη δυνατότητα να είναι χρόνος η κίνηση της ουράνιας σφαίρας, αποκλείστηκε και η εικασία ότι είναι η ίδια η ουράνια σφαίρα.
Γ) Ο χρόνος δεν ανήκει στην κίνηση, αν με αυτή την έκφραση εννοούμε (όπως οι Στωικοί) ότι ο χρόνος είναι το διάστημα που διανύει κάθε κίνηση. Αφενός διότι όλες οι κινήσεις δεν διανύουν το ίδιο διάστημα: π.χ. οι κατά τόπον κινήσεις είναι άλλοτε βραδύτερες και άλλοτε ταχύτερες. Υπάρχουν λοιπόν πάρα πολλά διαστήματα, ενώ ο χρόνος είναι ένας. Ούτε επιτρέπεται να συγχέουμε τον χρόνο με τον χώρο που διανύεται κάθε φορά ή με το υλικό σώμα που υπό-κείτεται μετατοπιζόμενο ή αυξανόμενο ή μειωνόμενο. Ακόμα λιγότερο επιτρέπεται να συγχέουμε τον χρόνο με τη διάρκεια κάθε κίνησης, αφού η διάρκεια είναι μέσα στον χρόνο χωρίς να ταυτίζεται με αυτόν. Και προπάντων αυτό φανερώνεται στην περίπτωση της ακινησίας (ἠρεμίας), οπότε μοιάζει σαν να μην κυλά πια ο χρόνος. Τι είναι λοιπόν η διάρκεια;
Αναίρεση της Αριστοτελικής αντίληψης περί χρόνου
Ο Πλωτίνος αναλαμβάνει τώρα να αντικρούσει την Αριστοτελική πεποίθηση ότι ο χρόνος είναι αριθμός κινήσεως όσον αφορά το πριν και το μετά (Φυσικά 219b 1-2).
Μια πρώτη κριτική παρατήρηση αφορά τον «αριθμό». Είναι πιο σωστό να μιλάμε για μέτρο της κίνησης, αφού παραδεχόμαστε ότι η κίνηση είναι συνεχής και το μέτρο υπηρετεί τη συνοχή της χρονικής διαδρομής από το πριν στο μετά, ενώ ο αριθμός φαίνεται να την διακόπτει.
Αλλά μπορούμε καν να μετράμε εξίσου εύλογα την ανώμαλη και άτακτη κίνηση όσο και την ομαλή, εξίσου εύλογα τη γρήγορη κίνηση όσο και την αργή; Μήπως μιλώντας για «δέκα ώρες» έχουμε το ίδιο μέτρο και για μια δεκάδα από βόδια ή άλογα; Αν λέμε ότι ο χρόνος είναι μέτρο, τότε αναφερόμαστε σε κάποιες μετρούμενες κινήσεις, αλλά δεν λέμε τι είναι ο ίδιος ο χρόνος.
Αν ο χρόνος ήταν αριθμός, δεν θα διέφερε από έναν οποιονδήποτε άλλο αφηρημένο αριθμό, π.χ. το δέκα. Και αν ήταν μέτρο κάθε κίνησης, θα ήταν κάτι εξωτερικό και χωριστό από τη μετρούμενη κίνηση.
Αν δεν είναι η κίνηση ομαλή και ενιαία, δεν μπορεί ο χρόνος να αποτελεί μέτρο της. Και είναι άξιο απορίας, πώς μπορεί να μετρήσει ένας αφηρημένος αριθμός.
Άλλο λοιπόν είναι ο χρόνος και άλλο ο «τόσος χρόνος».
Αλλά και η σχέση του Αριστοτελικού χρόνου προς τα «πριν» και «μετά» είναι προβληματική, διότι άλλος είναι ο χρόνος που λήγει στο «τώρα» και άλλος εκείνος που αρχίζει από το «τώρα». Και γιατί δεν υπάρχει χρόνος ήδη στα «πριν» και «μετά» παρά μόνο αν υπάρξει αριθμός; Μήπως δεν υπάρχουν τα μεγέθη άσχετα από το αν κάποιος τα μετρά ή όχι;
Και γιατί να μην προϋπάρχει ο χρόνος της ψυχής που τον μετρά; Έστω και αν κάποια ατομική ψυχή μετρά, αυτό δεν σχετίζεται με την ίδια την έννοια του χρόνου.
Με αυτή την κριτική ο Πλωτίνος υπερβαίνει την έννοια μιας ατομικής και έγχρονης ψυχής ως αριθμούσας και οδηγείται στην ψυχή του κόσμου (= κοσμική ψυχή· ο Πλωτίνος στηρίζεται στην αρχαιοελληνική πεποίθηση ότι ακόμα και τα αστέρια είναι έμψυχα) που είναι ανώτερη και δεν χρειάζεται καν να μετρά.
Αναίρεση της Επικούρειας αντίληψης περί χρόνου
Ο Πλωτίνος αντικρούει τώρα τη θεωρία περί χρόνου του Επίκουρου, έτσι όπως αυτή διατυπώθηκε στην «Επιστολή προς Ηρόδοτον», §§ 72-73.
Ο Επίκουρος αντιλαμβάνεται τον χρόνο ως ένα «σύμπτωμα» ή «παρακολούθημα» των κινήσεων και μεταβολών. Το διασυνδέει με τις ημέρες, τις νύχτες και τις υποδιαιρέσεις τους, με τα συναισθήματά μας και την απουσία συναισθημάτων, με τις κινήσεις και τις ακινησίες. Ο χρόνος γίνεται για τον Επίκουρο ένα εμπειρικό και συμπτωματικό γεγονός χωρίς καμιά νοητική ή λογική λειτουργία.
Ο Πλωτίνος επικρίνει αυτή την αντίληψη επισημαίνοντας την ασάφειά της: Δεν μας εξηγεί τι είναι αυτό το παρακολούθημα, ούτε αν είναι κάτι μεταγενέστερο, σύγχρονο ή προγενέστερο των κινήσεων. Αλλά όπως και αν το εννοεί ο ηδονιστής φιλόσοφος, ως ένα σύμπτωμα είναι κάτι μέσα στον χρόνο και όχι ο ίδιος ο χρόνος.
Εμείς πάντως αναζητούμε –λέει τελικά ο Πλωτίνος– όχι τι δεν είναι ο χρόνος, αλλά τι είναι.
Η Πλωτινική θεωρία περί χρόνου
Εδώ ο Πλωτίνος καταθέτει τη δική του αντίληψη περί χρόνου, η οποία είναι κατά ένα μέρος επηρεασμένη από τον Πλάτωνα αλλά περιέχει και αξιοπρόσεχτη πρωτοτυπία. Όπως ο Πλάτων αφηγείται ένα μύθο για τη δημιουργία του χρόνου, φτιάχνει και ο Πλωτίνος έναν αντίστοιχο μύθο:
Αρχικά, προτού υπάρξει το «πριν» και το «μετά», ο χρόνος αναπαυόταν μέσα στο Ένα της αιωνιότητας. Τότε υπήρχε μόνο το αιώνιο παρόν. Αλλά μια «πολυπράγμων» δύναμη, η κοσμική ψυχή, θέλησε να αποκτήσει περισσότερη εξουσία από όση διέθετε, ανακινήθηκε, και μαζί της κινήθηκε ο χρόνος από το «πριν» στο «μετά», από την ταυτότητα στην ετερότητα. Έτσι ο χρόνος «ξέπεσε» από την περιοχή της νόησης και εισήλθε στον αισθητό κόσμο, τον οποίο έπλασε η κοσμική ψυχή, αφού πρώτα η ίδια «χρονώθηκε» (στ. 29-30: ἑαυτὴν ἐχρόνωσεν).
Έκτοτε ο χρόνος κινείται μέσα στην κοσμική ψυχή, και καθώς αυτή δημιουργεί τη διαδοχή από τη μία ενέργεια στην άλλη, γίνεται και η ζωή διαρκώς άλλη.
Βάσει τούτων συγκροτείται ο ορισμός του χρόνου: πρόκειται για «ζωή της ψυχής, που διεξάγεται μέσα σε μια κίνηση μεταβατική από έναν τρόπο ύπαρξης σε έναν άλλο» (στ. 43-45: ψυχῆς ἐν κινήσει μεταβατικῇ ἐξ ἄλλου εἰς ἄλλον βίον ζωὴν εἶναι).
Υπάρχει λοιπόν μια άλλη ζωή, ομώνυμη με τη ζωή της αιωνιότητας, που είναι η ζωή της ψυχής· αυτή χαρακτηρίζεται από το ότι συνεχώς διαφοροποιείται μεταβαίνοντας από μια ενέργεια σε μιαν άλλη. Έτσι συγκροτείται μια ολότητα των μερών που δεν είναι ταυτόχρονη, αλλά προχωρεί πάντοτε προς το μέλλον (στ. 55-56).
Δεν πρέπει συνεπώς να εκλαμβάνουμε τον χρόνο σαν κάτι που βρίσκεται έξω από την ψυχή, γιατί αυτός ενυπάρχει μέσα της και συνυπάρχει μαζί της, όπως η αιωνιότητα μέσα στον νοητό κόσμο.
Η δικαίωση και τα επακόλουθα της Πλωτινικής θεωρίας περί χρόνου
Εδώ γίνεται η προσπάθεια να δικαιωθεί η θεωρία περί χρόνου που αναπτύχθηκε στο προηγούμενο Κεφάλαιο. Ο Πλωτίνος διατυπώνει την εικασία, ότι η κοσμική ψυχή εγκαταλείπει τις συνεχείς ενέργειές της κι επιστρέφει στον Νου και στην αιωνιότητά του. Τι θα επακολουθούσε; Θα έπαυε να υπάρχει το «πριν» και το «μετά», άρα θα εξαφανιζόταν το παρελθόν, το μέλλον και ο ίδιος ο χρόνος.
Έτσι συμπεραίνεται ότι ο χρόνος πράγματι ξεκίνησε, αφ’ ότου η κοσμική ψυχή άρχισε να κινείται προς τα αισθητά και τότε γέννησε τον χρόνο μαζί με τον αισθητό κόσμο.
Επειδή ούτε η ψυχή ούτε οι άνθρωποι μπορούσαν αρχικά να μετράνε τον χρόνο, ο θεϊκός Δημιουργός –κατά τον Πλάτωνα– έπλασε τα άστρα [π.χ. τον ήλιο και τη σελήνη] κι έφτιαξε την ημέρα και τη νύχτα, και χάρη σ’ αυτά οι άνθρωποι άρχισαν να μετρούν τον χρόνο παίρνοντας ως σταθερό διάστημα την απόσταση από τη μία ανατολή έως την άλλη.
Ο ίδιος ο χρόνος δεν είναι λοιπόν μέτρο, αλλά το σταθερό διάστημα «συνέβη» να χρησιμοποιηθεί ως μέτρο του χρόνου. Διότι ο χρόνος είναι μόνο κατά συμβεβηκός μέτρο των κινήσεων και όχι κατ’ ουσίαν. Η περιφορά των άστρων δεν γεννά τον χρόνο αλλά μόνο τον καθιστά φανερό. Ως μετρούμενος ο χρόνος είναι μόνο κατά συμβεβηκός (στ. 55), ενώ για να υπάρξει δεν χρειάζεται να τον μετράμε.
Έτσι ο Πλωτίνος κατοχυρώνει την πεποίθησή του ότι ο χρόνος είναι ποιότητα, ζωή, και όχι ποσότητα (ωρών ή ημερών ή ετών).
Αντιπαράθεση με τον Αριστοτέλη και τον Πλάτωνα, για να καταφανεί ότι ο χρόνος είναι η ζωή της ψυχής
Ο Πλωτίνος αντιπαραθέτει τη θεωρία του αρχικά προς τον Αριστοτελικό χρόνο ως αριθμό κινήσεως. Ουσιαστικά ο χρόνος δεν παρακολουθεί την κίνηση σαν αριθμός, διότι πρώτα είναι αυτός που είναι κι έπειτα αριθμεί· κι επειδή η κίνηση είναι στους ανθρώπους πιο εύκολα αντιληπτή από την ακινησία, συμβαίνει να του την αποδίδουμε. Εσφαλμένα λοιπόν ειπώθηκε ότι ο χρόνος είναι μέτρο της κίνησης, αντί να ειπωθεί ότι μετριέται κατά συμβεβηκός χάρη στην κίνηση, και να προστεθεί τι είναι κατ’ ουσίαν αυτό που μετριέται.
Αντίθετα ο Πλάτων ασχολήθηκε με την ουσία του χρόνου, όταν διαβεβαίωνε ότι ο χρόνος γεννήθηκε μαζί με τον ουρανό κατά το πρότυπο της αιωνιότητας. Με αυτό υποδήλωσε ότι εάν η ψυχή (που χρονώθηκε κι έφτιαξε τον χρόνο για να ζει μέσα του) επέστρεφε στην αιωνιότητα απ’ όπου ξέπεσε, ο χρόνος μέσα στη διαφοροποίησή του σε «πριν» και «μετά» θα εξαφανιζόταν. Οι κινήσεις του χρόνου είναι κινήσεις της ζωντανής ψυχής, η οποία πάντα θα νοσταλγεί τη ζωή μέσα στην αιωνιότητα.
Ο Πλωτίνος ολοκληρώνει την πραγματεία του συσχετίζοντας την κοσμική με την ατομική ψυχή. Διαπιστώνει ότι σε όλες τις εξωτερικές κι εσωτερικές κινήσεις μια ψυχή είναι η κινητήρια δύναμη. Υπάρχει συνεπώς κι ένας εσωτερικός χρόνος (στ. 66: ἐν ἡμῖν χρόνος), και μάλιστα ομοιόμορφος με κάθε άλλον.
Παραπομπές
Κατηγορία:Βιβλία φιλοσοφίας Κατηγορία:Νεοπλατωνισμός Κατηγορία:Χρόνος Κατηγορία:Φιλοσοφία ανά θέμα
Χρόνος (γραμματική)
Σε πολλές από τις γλώσσες του κόσμου(αλλά όχι σε όλες) υπάρχουν ξεχωριστοί ρηματικοί τύποι που φανερώνουν πότε γίνεται αυτό που σημαίνει το ρήμα. Οι τύποι αυτοί λέγονται χρόνοι. Οι χρόνοι είναι τριών ειδών: α) παροντικοί, β) μελλοντικοί και γ) παρελθοντικοί.
Νέα ελληνική γλώσσα
Στην ελληνική γλώσσα οι χρόνοι του ρήματος είναι 8:
Αρχαία ελληνική γλώσσα
Στην αρχαία ελληνική γλώσσα οι χρόνοι του ρήματος είναι οι:
και περιφραστικά ο Συντελεσμένος Μέλλοντας.
Αγγλική γλώσσα
Στην αγγλική γλώσσα οι χρόνοι είναι 12 και είναι οι εξής:
Γαλλική γλώσσα
Στη γαλλική γλώσσα οι χρόνοι του ρήματος είναι οι:
Βιβλιογραφία
Κατηγορία:Γραμματική
7 Μαρτίου
6 Μαρτίου | 7 Μαρτίου | 8 Μαρτίου
Η 7η Μαρτίου είναι η 66η ημέρα του έτους κατά το Γρηγοριανό ημερολόγιο. Υπολείπονται 299 ημέρες (300 σε δίσεκτα έτη).
Παραπομπές
Κατηγορία:Ημέρες του έτους
Έντιν Μπάβτσιτς
Ο Έντιν Μπάβτσιτς, είναι Βόσνιος καλαθοσφαιριστής, ο οποίος αγωνίζεται στην θέση του πάουερ φόργουορντ.
Καριέρα
Ο Μπάβτσιτς ξεκίνησε να αγωνίζεται με την ομάδα της Μπόσνα Σαράγεβο το 2003 και στο τέλος της πρώτης του χρονιάς δόθηκε ως δανεικός στην Ιλίτζα. Το καλοκαίρι του 2004 επέστρεψε στην Μπόσνα, στην οποία παρέμεινε μέχρι το 2008, κατακτώντας τρία πρωταθλήματα Βοσνίας.
Τον Ιούνιο του 2006, επιλέχθηκε από τους Τορόντο Ράπτορς στο # 56 του ντραφτ του ΝΒΑ και πωλήθηκε στους Φιλαδέλφεια 76ers. To 2012, αποτέλεσε μέρος μίας τριπλής ανταλλαγής παικτών με τους Νιου Ορλίνς Πέλικανς, ενώ δύο χρόνια αργότερα τα δικαιώματα του δόθηκαν στους Μπρούκλιν Νετς και στην συνέχεια στους Κλίβελαντ Καβαλίερς.
Την σεζόν 2008-09, ξεκίνησε με την τουρκική Κεπέζ Μπελεντίγεσπορ και ολοκλήρωσε την χρονιά με τους 99ers της Κολωνίας. Τον Ιούνιο του 2009, υπέγραψε στην Ολύμπια Λουμπλιάνας, όπου είχε μέσους όρους 11,4 πόντων για το σλοβενικό πρωτάθλημα, 5,7 πόντων για την Αδριατική Λίγκα και 5,2 πόντων για την Ευρωλίγκα. Την χρονιά έκλεισε στην Ενέλ Μπρίντιζι.
Την επόμενη σεζόν, ξεκίνησε με την ουκρανική Κιμίκ Γιούζνι, για να συνεχίσει στον Άρη Θεσσαλονίκης, όπου έπαιξε σε έξι αγώνες με 12,7 πόντους μέσο όρο για την κανονική περίοδο και 8,2 πόντους στα πλέι-οφ. Τον Αύγουστο του 2011, υπέγραψε στην Βανόλι Κρεμόνα και τον Δεκέμβριο συνέχισε στον ΚΑΟΔ μέχρι το τέλος της χρονιάς.
Την επόμενη χρονιά, έπαιξε σε επτά αγώνες με την γαλλική Λιμόζ, πριν επιστρέψει στον ΚΑΟΔ μέχρι το καλοκαίρι του 2014.
Το 2014-15 αγωνίστηκε με την φανέλα της Σίγκαλ Πρίστινα από το Κόσοβο και το καλοκαίρι του 2015 υπέγραψε στην ουγγρική Σόπρον. Έναν χρόνο αργότερα, επέστρεψε στην Ελλάδα φορώντας την φανέλα του Απόλλωνα Πατρών.
Πηγές
Κατηγορία:Βόσνιοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές βοσνιακών συλλόγων Κατηγορία:Καλαθοσφαιριστές τουρκικών συλλόγων‎ Κατηγορία:Καλαθοσφαιριστές Κολωνία 99ερς Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές ιταλικών συλλόγων‎ Κατηγορία:Καλαθοσφαιριστές ουκρανικών συλλόγων‎ Κατηγορία:Καλαθοσφαιριστές Λιμόζ ΣΣΠ Κατηγορία:Καλαθοσφαιριστές ουγγρικών συλλόγων‎ Κατηγορία:Καλαθοσφαιριστές Απόλλωνα Πατρών‎ Κατηγορία:Ξένοι καλαθοσφαιριστές στην Ελλάδα
Φρίστακ
Το Φρίστακ (πολωνικά: Frysztak, γίντις: פֿריסטיק, Freistadt) είναι χωριό και η έδρα της Γκμίνα Φρίστακ, στο Πόβιατ Στσίζουφ του Βοεβοδάτου Κάτω Καρπαθίων, στην Πολωνία, Βρίσκεται ιστορική Ελάσσων Πολωνία και 17 χλμ. από το Κρόσνο. Βρίσκεται σε έναν λόφο κοντά στον ποταμό Βίσουοκ, στο δρόμο από το Ζέσουφ προς το Κρόσνο.
Ιστορία
Το Φρίστακ αναφέρθηκε σε ένα έγγραφο του 1259 μ.Χ. ως πόλη με δικαιώματα του Μαγδεβούργου που δόθηκαν από τον Βασιλιά Μπολέσλαφ Ε΄ τον Αγνό και πήρε το όνομά του από το Γερμανό Freistadt. Για αιώνες, ήταν μια ιδιωτική πόλη, διοικητικά τοποθετημένη στο Βοεβοδάτο Σαντόμιες, στην Επαρχία Ελάσσονος Πολωνίας του Πολωνικού Στέμματος.
Το 1474, η πόλη καταστράφηκε ολοσχερώς από τον ουγγρικό στρατό του Βασιλιά Ματθία Κορβίνου, μετά τον οποίο το Φρίστακ παρήκμασε. Ο γερμανόφωνος πληθυσμός των Κωφών Γερμανών (Walddeutsche) πολωνοποιήθηκε με την πάροδο του χρόνου.
Μετά την κοινή γερμανοσοβιετική εισβολή στην Πολωνία, η οποία ξεκίνησε το Β΄ Παγκόσμιο Πόλεμο το Σεπτέμβριο του 1939, καταλήφθηκε από τη Γερμανία. Ο εβραϊκός πληθυσμός της συγκεντρώθηκε στο Γκέτο του Φρίστακ και τελικά δολοφονήθηκε κατά τη διάρκεια του Ολοκαυτώματος. Ένα διατηρημένο κατάλοιπο της τοπικής εβραϊκής μειονότητας είναι το Παλαιό Εβραϊκό Κοιμητήριο.
Παραπομπές
Κατηγορία:Χωριά της Πολωνίας Κατηγορία:Στετλ Κατηγορία:Ελάσσων Πολωνία Κατηγορία:Βοεβοδάτο Λβουφ Κατηγορία:Τοποθεσίες του Ολοκαυτώματος στην Πολωνία
Κάρλο Γουίθ
Ο Κάρλο Ροσίνι Γουίθ (δανικά: Carlo Rossini Wieth, 11 Δεκεμβρίου 1885 - 30 Ιουνίου 1943) ήταν Δανός ηθοποιός του θεάτρου και του κινηματογράφου. Γεννήθηκε στην Κοπεγχάγη, ως Καρλ Άντερσεν. Όταν ξεκίνησε την καριέρα του στην υποκριτική άλλαξε το όνομά του, όπως προαναφέρθηκε. Σπούδασε στο Βασιλικό Δανικό Θέατρο, από το 1902 έως και το 1905. Την ίδια χρονιά έκανε και το ντεμπούτο του στο θέατρο. Γενικά, υπήρξε αρκετές φορές και για μεγάλο διάστημα ηθοποιός στο Βασιλικό Δανικό Θέατρο.
Το 1910, συμμετείχε και στην πρώτη του ταινία. Λίγο καιρό αργότερα έγινε ηθοποιός της Nordisk Film, στην οποία πέρασε σχεδόν όλη του την κινηματογραφική καριέρα. Κατά αυτήν την περίοδο συμμετείχε στην ταινία Mormonens offer, η οποία είχε πολυσυζητηθεί εξ αιτίας της δεμονοποίησης, της Μορμονικής Θρησκείας. Η ταινία αυτή έγινε πολύ γνωστή, λόγω της δημοσιότητας που έλαβε, στην προσπάθεια της Μορμονικής Εκκλησίας, αν την απαγορεύσει. Στο υπόλοιπο της καριέρας του, συνέχισε να εμφανίζεται, εκτός από τον Δανικό, και στον Σουηδικό κινηματογράφο.
Εξωτερικοί σύνδεσμοι
Κατηγορία:Δανοί άνδρες ηθοποιοί θεάτρου Κατηγορία:Δανοί άνδρες ηθοποιοί κινηματογράφου Κατηγορία:Δανοί άνδρες ηθοποιοί βωβών ταινιών
Φρι Στέιτ Σταρς ΦΚ
Η Φρι Στέιτ Σταρς ΦΚ είναι μια νοτιοαφρικανή ποδοσφαιρική ομάδα από την Bethlehem, η οποία αγωνίζεται στην Premier Soccer League. Έδρα της ομάδας είναι το Goble Park, χωρητικότητας 20000 θεατών. Ιδρύθηκε το 1977 σαν Makwane Computer Stars, σε ένα μικρό χωρίο της περιοχής, γνωστό σαν QwaQwa. Κατάφερε να φτάσει στην National Premier Soccer League το 1986. Στη συνέχεια η ομάδα πωλήθηκε στην Premier Soccer League το 2002 για να αποφευχθεί η συμφόρηση. Την επόμενη χρονιά, ο Mike Mokoena αναβίωσε την ομάδα αλλά άλλεζε το όνομα της. Έχει κατακτήσει 1 Baymed Cup Winners (2006), 2 Mvela Golden League Champions (2004-05 και 2006-07), 1 πρωτάθλημα δεύτερης κατηγορίας (1985) και 1 Coca-Cola Cup (1994).
Εξωτερικοί σύνδεσμοι
Κατηγορία:Φρι Στέιτ Σταρς ΦΚ Κατηγορία:Ποδοσφαιρικές ομάδες Νοτίου Αφρικής Κατηγορία:Ιδρύσεις ποδοσφαιρικών ομάδων το 1977
Απομνημονεύματα περί του Γαλατικού πολέμου
μικρογραφία|400x400px|Τα Απομνημονεύματα για τον [[Γαλατικός Πόλεμος|Γαλατικό πόλεμο, χειρόγραφο του 1469|εναλλ.=]] μικρογραφία|Οι εκστρατείες του Καίσαρα στη Γαλατία Τα Απομνημονεύματα περί του Γαλατικού πολέμου ( λατινικά: Commentarii de Bello Gallico), ή απλούστερα ο Γαλατικός πόλεμος ( λατινικά: De bello gallico) είναι ένα ιστορικό έργο επτά βιβλίων όπου ο Ιούλιος Καίσαρ διηγείται τους νικηφόρους πολέμους του κατά των Γαλατών (58 π.Χ.- 52 π.Χ.). Κάθε βιβλίο καλύπτει τα γεγονότα ενός έτους. Συμπληρώνεται από ένα όγδοο βιβλίο, το οποίο γράφτηκε αργότερα από τον Αύλο Ίρτιο, μετά το θάνατο του Καίσαρα. Τα Απομνημονεύματα αποτελούνται από σημειώσεις που έγραφε ο Καίσαρ κατά τη διάρκεια των εννέα ετών του Γαλατικού πολέμου, στις οποίες αφηγείται τις στρατιωτικές επιχειρήσεις του και είναι, κυρίως, ταξινόμηση των αναφορών που συνέτασσε μαζί με τους διοικητές του για να τις στείλει στη Σύγκλητο, η οποία επόπτευε τη δραστηριότητα των ανθυπάτων όπως ο Καίσαρ.
Η Γαλατία στην οποία αναφέρεται ο Καίσαρ είναι ασαφής, καθώς η χώρα είχε διάφορα γεωγραφικά σύνορα στην εποχή του. Γενικά, η Γαλατία του Καίσαρα περιλάμβανε όλες τις περιοχές που οι Ρωμαίοι δεν είχαν κατακτήσει και όπου κατοικούσαν κατά κύριο λόγο οι Κέλτες. Εξαιρουμένης της ρωμαϊκής επαρχίας Ναρβωνικής Γαλατίας (σύγχρονη Προβηγκία και Λανγκεντόκ-Ρουσιγιόν), η οποία είχε ήδη κατακτηθεί πριν την εποχή του Καίσαρα, σήμαινε έτσι την υπόλοιπη σύγχρονη Γαλλία, το Βέλγιο, τη Δυτική Γερμανία και τμήματα της Ελβετίας. Καθώς η Ρωμαϊκή Δημοκρατία προχωρούσε βαθύτερα στην Κελτική επικράτεια και κατακτούσε περισσότερη γη, ο ορισμός της «Γαλατίας» συρρικνώνονταν. Ταυτόχρονα, ο όρος «Γαλατία» χρησιμοποιούνταν επίσης στην κοινή γλώσσα ως συνώνυμο του «άξεστος» ή «απλοϊκός», καθώς οι Ρωμαίοι είδαν τις κελτικές φυλές ως απολίτιστες, σε σύγκριση με τη Ρώμη.
Το παλαιότερο αντίγραφο είναι από την Καρολίγγεια περίοδο, καθιστώντας το ένα από τα παλαιότερα πλήρη αντίγραφα της κλασικής αρχαιότητας.
Βιβλίο Α΄ (58 π.Χ.)
μικρογραφία|Η [[Γαλατία στα χρόνια του Ιούλιου Καίσαρα]] Το πρώτο βιβλίο ανοίγει με την περιγραφή της Γαλατίας και των κατοίκων της. Οι Βέλγες παρουσιάζονται ως οι πιο γενναίοι από τους Γαλάτες και οι Ελβετοί χαρακτηρίζονται ως γενναίοι και πολεμοχαρείς.